සිය අනියමි බිරියගේ බාල වයස්කාර පහලොස් වියේ පසු වු දියණිය පැහැර ගෙන ගොස්  මාස තුන හතරක් පවුල් කෑමෙන් පසු  එම දැරියට අමානුෂික ලෙසින් පහර දි ඇගේ මරණය සිදු කිරිමේ චෝදනාවට වරදකරු වු තිදරු පියෙකුට හලාවත මහාධිකරණ විනිසුරු රවින්ද්‍ර අමල් රණරාජ ඊයේ(10) දඬුවම් නියම කළා.මෙම මරණය සම්බන්ධයෙන් චෝදනා ලබා සිටි පළමු වන විත්තිකරුගේ අයියා මෙම ඝාතනයට සම්බන්ධ වි ඇති බවට සාක්ෂි අනුව නොකියැවුන නිසා ඔහු නිදහස් කර යැවීමට ද මෙහි දි විනිසුරුවරයා නියම කළා.මරණ දඬුවම නියම වුයේ රාජාංගනය පහල මාරගහවැව පදිංචි රන්කොත් පේඩිගේ නිශාන්ත ප්‍රේමරත්න නමැති 42 වන වියේ පසුවන අයෙකුටයි.නිදහස ලැබුවේ ඔහුගේ අයියා වු රන්කොත් පේඩිගේ සදිත් ප්‍රේමරත්න නමැති අයයි. 2005 වසරේ පෙබරවාරි මස 15 වන දින හෝ ඊට ආසන්න දිනයක දි හලාවත මහාධිකරණ බල ප්‍රදේශයේ මාරාවිල මහවැව වීසේන ගමේ දී වර්ණකුලසූරිය තිලිනි නිරෝෂනි ප්‍රනාන්දු( 15) නමැති දැරියගේ මරණ සිදු කිරීමේ චෝදනාව මත මෙම නඩුව පවරා තිබුණා.විත්තිකරුවන් දෙදෙනාට වෙන වෙනම අධි චෝදනා පත්‍රය ඉදිරිපත් කළ අවස්ථාවේ දි ඔවුන් තමන් නිවැරදිකරුවන් බව වෙන් වෙන් වශයෙන් පවසා සිටි පසු ජුරි සභාවකින් තොරව නඩු විභාගය ආරමිභ කිරිමට තීරණය වුනා.හලාවත කරවිටාගාරේ පදිංචිකරුවන් වන විත්තිකරුවන් වෘත්තිය පොල් ගස් මදින්නන් වන අතර පසුව පළමු වන විත්තිකරුවන් නිශාන්ත ප්‍රේමරත්න නාත්තණ්ඩිය අක්කර 50 ප්‍රදේශයේ පදිංචි විවාහක දෙදරු මවක සමග අනියමි ඇසුරක් පවත්වා පසුව ඇගේ අක්කර 50 පිහිටි නිවසෙහි පදිංචියට පැමිනි තිබෙනවා.පසුව ඔහුට දාව එම අනියමි බිරිඳ දියණියක බිහි කළ බව සඳහන්.පසුව අනියමි බිරියගේ කලින් විවාහයේ එවකට 15 වන වියේ පසු වු දැරිය පළමුවන විත්තිකරු විසින් බලහත්කාරයෙන් පැහැර ගෙන ගිය අතර සොයා බැලිමි සිදු කළත් දැරිය සොයා ගැනිමට නොහැකිවු බවත් සාක්කිවලින් හෙළිවුනා.ඒ අතර මෙම සිද්ධියෙන් පසු දැරියගේ නිවසට පැමිනි මාරවිල පොලිසිය දැරිය මරා දමා තිබිය දි සොයා ගෙන සිරුර මාරාවිල මුළික රෝහලේ තබා ඇති බවත් දන්වා තිබුනා.මිය ගිය දැරිය ඇගේ නිවසින් පැහැර ගෙන ආ පළමුවන විත්තිකරු ඇය හා මහවැව වීහේනේ පදිංචි රේමන් ප්‍රනාන්දු නැමැත්තාගේ  වත්තේ නිවසක පදිංචියට පැමිණ එම වත්තේ රා මදිමින් ජීවත් වී ඇති අතර මෙම  යුවල අඹු සැමියන් ලෙස පවුල් ජිවිතයක් ගත කර ඇති බවත් හෙළි වුනා.මේ අතර දෙවන විත්තිකරු ද එම නිවසේ පදිංචියට පැමිණ ඇති අතර ආහාර පිසිමට දැරිය පමා කිරිම නිසා කෝපයට පත්ව පළමුවන විත්තිකරු ඇයට පොල් මල් තලන මිටියෙන් පහර දි ඇති බවත් පසුව ඇය ගෙල වැල ලාගෙන සියදිවි නසා ගෙන ඇති බව පොලිසියට දන්වා තිබු බවත් අනාවරණ වී තිබුනා.පසුවහෙළි වුයේ මෙම මරණය ඔහු විසින් කර ඇති බවයි.විත්තිකරුවන් දෙදෙනා විත්තිකුඩුවේ  සිටම ප්‍රකාශයක් දෙමින් තමන් මෙම මරණය සිදු නොකළ බවට ප්‍රකාශයන් දෙනු ලැබුවා.මෙහි දි දෙවන විත්තිකරු මෙම මිනිමැරුමට සමිබන්ධ වි ඇති බවට කරුණු හෙළි නොවු බැවින් ඔහු නිදොස් කළ විනිසුරුවරයා පළමුවන විත්තිකරු මිනීමැරීමේ චෝදනාවට වරදකරු වී ඇති බැවින් ඔහුට මරණ දඬුවම නියම කළා.මෙම අපරාධය කිරිමෙන් පසු මහාධිකරණයෙන් ඇප ලබා සිටි පළමුවන විත්තිකරු නිත්‍යාණුකුල විවාහයක් සිදු කර ගෙන ඇති බවත් එහිදි ඔහු දියණියන් දෙනෙකුගේ පියෙකු වි ඇති බවත් හෙළි වුනා.හලාවත-  ඔගස්ටිින් ප්‍රනාන්දු